CELEX: 62014CA0229
Language: lv
Date: 2015-07-09 00:00:00
Title: Lieta C-229/14: Tiesas (pirmā palāta) 2015. gada 9. jūlija spriedums (Arbeitsgericht Verden (Vācija) lūgums sniegt prejudiciālu nolēmumu) – Ender Balkaya/Kiesel Abbruch- und Recycling Technik GmbH Lūgums sniegt prejudiciālu nolēmumu — Direktīva 98/59/EK — 1. panta 1. punkta a) apakšpunkts — Kolektīvā atlaišana — “Darba ņēmēja” jēdziens — Kapitālsabiedrības valdes loceklis — Persona, kas strādā mācību un profesionālās reintegrācijas pasākumā un saņem valsts atbalstu mācībām, bet nesaņem atalgojumu no darba devēja

7.9.2015   
            
            
               LV
            
            
               Eiropas Savienības Oficiālais Vēstnesis
            
            
               C 294/11
            
         Tiesas (pirmā palāta) 2015. gada 9. jūlija spriedums (Arbeitsgericht Verden (Vācija) lūgums sniegt prejudiciālu nolēmumu) – Ender Balkaya/Kiesel Abbruch- und Recycling Technik GmbH
   
   (Lieta C-229/14) (1)
   
   (Lūgums sniegt prejudiciālu nolēmumu - Direktīva 98/59/EK - 1. panta 1. punkta a) apakšpunkts - Kolektīvā atlaišana - “Darba ņēmēja” jēdziens - Kapitālsabiedrības valdes loceklis - Persona, kas strādā mācību un profesionālās reintegrācijas pasākumā un saņem valsts atbalstu mācībām, bet nesaņem atalgojumu no darba devēja)
   (2015/C 294/14)
   Tiesvedības valoda – vācu
   
      Iesniedzējtiesa
   
   
      Arbeitsgericht Verden
   
   
      Pamatlietas puses
   
   
      Prasītājs: Ender Balkaya
   
   
      Atbildētāja: Kiesel Abbruch- und Recycling Technik GmbH
   
   
      Rezolutīvā daļa:
   
   
               1)
            
            
               Padomes 1998. gada 20. jūlija Direktīvas 98/59/EK par dalībvalstu tiesību aktu tuvināšanu attiecībā uz kolektīvo atlaišanu 1. panta 1. punkta a) apakšpunkts ir jāinterpretē tādējādi, ka tas nepieļauj valsts tiesisko regulējumu vai praksi, saskaņā ar kuru, aprēķinot šajā tiesību normā paredzēto nodarbināto darba ņēmēju skaitu, netiek ņemts vērā tāds kapitālsabiedrības valdes loceklis kā pamatlietā, kurš savus pienākumus pilda citas šīs sabiedrības institūcijas vadībā un uzraudzībā, par pienākumu izpildi saņem atalgojumu un kuram pašam nepieder šīs sabiedrības kapitāldaļas;
            
         
               2)
            
            
               Direktīvas 98/59 1. panta 1. punkta a) apakšpunkts ir jāinterpretē tādējādi, ka tāda persona kā pamatlietā, kas uzņēmumā prakses ietvaros veic praktisku darbu, nesaņemot no darba devēja atalgojumu, bet no valsts iestādes, kuras uzdevums ir nodarbinātības veicināšana, saņem finanšu atbalstu par šādu minētās iestādes atzītu darbu, lai iegūtu vai padziļinātu zināšanas vai apgūtu profesionālās mācības, ir uzskatāms par personu, kurai ir darba ņēmēja statuss minētā noteikuma izpratnē.
            
         
      (1)  OV C 303, 8.9.2014.